GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/24-02/6

URBROJ: 2158-44-24-2

Osijek, 27. svibnja 2024. godine

**Z A P I S N I K**

43. sjednica Školskog odbora Graditeljsko-geodetske škole Osijek održana je korištenjem elektroničkih sredstava koja sukladno članku 7. stavku 3. Poslovnika o radu Školskog odbora, omogućuje odlučivanje u realnom vremenu.

### Nazočni članovi Školskog odbora:

Iz reda nastavnika: Marko Molnar, nastavnik

Predstavnici osnivača: Tihomir Štefić

Mirko Ivković

Antonio Mihalj

Predstavnik roditelja: Ivana Nićin

Odsutni:

Predstavnik radnika: Marina Matić

**Ostali prisutni na sjednici:** Ines Šitum Kulić, tajnica škole

Darko Pšihistal, ravnatelj škole

Ivana Šeremet, voditeljica računovodstva

***D n e v n i r e d***

1. Usvajanje zapisnika 42. sjednice Školskog odbora
2. Prijedlog izmjena i dopuna financijskog plana Graditeljsko- geodetske škole Osijek za 2024. godinu
3. Davanje prethodne suglasnosti za sklapanje ugovora za Erasmus+ za 2024. g. za Ključnu aktivnost 1 u području strukovnog obrazovanja i osposobljavanja - broj projekta 2024-1-HR01-KA121-VET-000211545, OID: E10032032
4. Izvještaj o provedbi i organizaciji Međunarodne ljetne škole hrvatskoga jezika i kulture „Faust Vrančić“ u 2024. godini.
5. Razno

Dnevni red dat je na usvajanje.

**T. 1.** Jednoglasno usvojen zapisnik 42. sjednice školskog odbora.

**T. 2.** Uvodničar je voditeljica računovodstva Ivana Šeremet. U materijalima u privitku ovog poziva nalaze se materijali za Prijedlog izmjena i dopuna financijskog plana Graditeljsko- geodetske škole Osijek za 2024. godinu

Prigovora na prijedlog nije bilo, te je jednoglasno donijeta:

**O D L U K A**

**Usvaja se Prijedlog izmjena i dopuna financijskog plana Graditeljsko- geodetske škole Osijek za 2024. godinu kao što je u pisanom materijalu u privitku ove Odluke.**

**T. 3.** Ravnatelj je od školskog odbora zatražio prethodnu suglasnost za sklapanje Ugovora za Erasmus+, broj projekta 2024-1-HR01-KA121-VET-000211545, OID: E10032032 koji će se sklopiti između Graditeljsko- geodetske škole Osijek i Agencije za mobilnost i programe Europske unije. Vrsta aktivnosti: Ključna aktivnost 1 za područje strukovnog obrazovanja i osposobljavanja. Dodijeljeni iznos bespovratnih sredstava iznosi 52.248,00 EUR. Trajanje projekta je 12 mjeseci. Odluka Agencije za mobilnost i programe EU od 14. svibnja 2024. godine, KLASA: 605-45/24-03/37, URBROJ: 359-06/5-24-2, nalazi se u privitku ovog poziva.

Slijedom navedenog, ravnatelj traži prethodnu suglasnost Školskog odbora u okviru Erasmus+ projekta 2024-1-HR01-KA121-VET-000211545, OID: E10032032.

Prigovora nije bilo, te je jednoglasno donijeta:

**O D L U K A**

**Graditeljsko- geodetskoj školi Osijek, odobrava se stjecanje i raspolaganje financijskim sredstvima u okviru projekta ERASMUS+, broj projekta 2024-1-HR01-KA121-VET-000211545, OID: E10032032. Ključna aktivnost 1 za područje strukovnog obrazovanja i osposobljavanja., vrijednosti 52.248,00 EUR, temeljem Odluke Agencije za mobilnost i programe EU od 14. svibnja 2024. godine, KLASA: 605-45/24-03/37, URBROJ: 359-06/5-24-2.**

**T. 4.** Uvodničar je tajnica škole, Ines Šitum Kulić. I ove, 2024. godine, provodi se *osmi projekt Međunarodne ljetne škole hrvatskog jezika i kulture* provodi se u organizaciji Osječko-baranjske županije, Đakovačko-osječke nadbiskupije, Gimnazije fra Dominika Mandića, Široki brijeg i Graditeljsko-geodetske škole Osijek kao nositelja projekta.

Program škole će se održati na otoku Prviću u blizini Šibenika, od 16. do 22. lipnja 2024. godine. Sudionici projekta su daroviti učenici.

Projekt je primjer dobre prakse u provođenju novih nastavnih metoda i strategija poučavanja hrvatskoga jezika i kulture te tehničke kulture kroz zajedništvo između izvornih govornika hrvatskoga jezika i inojezičnih govornika. Daroviti učenici iz Hrvatske usavršit će komunikacijska znanja i vještine hrvatskoga jezika, a u isto će vrijeme kroz druženje s učenicima kojima je hrvatski drugi jezik, a koji su pripadnici druge kulture, usvojiti i razvijati kompetencije za međuljudsku i interkulturalnu suradnju. Učenici će također kroz radionice razviti smisao za tehničke znanosti.

Održat će se popularna predavanja uglednih znanstvenika i stručnjaka s temama prema užim područjima. U sklopu ljetne škole polaznici će obići otok Zlarin.

Održat će se ukupno 50 nastavnih sati u obveznim i izbornim radionicama:

1. Sportska radionica

2. Dramsko pedagoška radionica

3. Dijalektalna radionica: Prozor u jezičnu baštinu

4. Arhitektonska radionica: Prozor u graditeljsku baštinu

5. Foto radionica: Fotoprozor

6. Debatna radionica: Riječi, vitraji duše moje

7. Jezična radionica: Izražavanje kao prozor od jednog do drugog srca

Polaznicima je osiguran smještaj i prehrana u samostanu Gospe od Milosti (Prvić Luka). Dio nastavnika koji sudjeluje u organizaciji Međunarodne ljetne škole biti će smješteno u samostanu Gospe od Milosti (Prvić Luka), te će samostan po završetku boravka Graditeljsko- geodetskoj školi Osijek za usluge smještaja i prehrane polaznika i nastavnika fakturirati račun. Dio nastavnika biti će, u potpunosti bez naknade, smješteno u privatnoj kući koja je u vlasništvu ravnatelja škole, Darka Pšihistala.

Prigovora niti dodatnih pitanja nije bilo, te je Školski odbor primio na znanje informaciju o načinu provedbe *osmog projekta Međunarodne ljetne škole hrvatskog jezika i kulture.*

**T. 5.** Pitanja i dodatnih prijedloga nije bilo, te je sjednica je završila 27. svibnja 2024. godine u 12:01 sati.

**Zapisnik izradila M.P. Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.